Sp. zn.: 2010/2975-13/Li	
O Z N Á M E N I E

     Mestská časť Bratislava-Petržalka v súlade s § 34 zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov (ďalej len „zákon“) oznamuje, že navrhovateľ: CM European Power International, s.r.o. so  sídlom Tomášikova 64, 831 04 Bratislava predložil Ministerstvu životného  prostredia Slovenskej republiky (ďalej len „ministerstvo“) v súlade s §31 zákona správu o hodnotení navrhovanej činnosti:

„CCGT CMEPI“
(pôvodný názov: Paroplynový cyklus v rafinérii SLOVNAFT, a. s., Slovensko.)

     Účelom podnikateľského zámeru navrhovateľa je vybudovať v areáli rafinérie SLOVNAFT, a. s. (ďalej len „Rafinéria“) energetický blok s využitím kombinovaného  paroplynového cyklu s výkonom cca 880 MW. Navrhovaný blok bude využívať technickú infraštruktúru Rafinérie a dotknutého územia. V prípade potreby bude záložným energetickým zdrojom pre LDS Rafinérie, ale v normálnej prevádzke Rafinériu elektrickým prúdom a teplom neplánuje zásobovať. Navrhovaná činnosť je situovaná vo výrobnom areáli Rafinérie v lokalite Vlčie hrdlo Bratislava v katastrálnom území Bratislava-Ružinov.

     Do predmetnej správy o hodnotení je možné nahliadnuť na Miestnom úrade mestskej  časti  Bratislava-Petržalka,  na  oddelení  životného prostredia, Kutlíkova 17, č. dv. 417 v stránkových dňoch a  hodinách. Verejnosť môže písomné stanovisko doručiť ministerstvu do 30 dní od zverejnenia záverečného zhrnutia.	   

      Milan Ftáčnik
     										starosta